kardosdrur/scandi-wiki huggingface dataset:
You're My Best Friend (sang af Queen)

"You're My Best Friend" er en sang af det britiske rockband Queen, skrevet af bandets bassist John Deacon. Den var oprindeligt med på albummet A Night at the Opera i 1975, og blev udgivet som en single. Sangen er også med på live albummet Live Killers fra 1979 og på opsamlingsalbummet Greatest Hits fra 1981.

Baggrund og historie 
Deacon skrev sangen til sin kone, Veronica Tetzlaff, med hvem han stadig er gift den dag i dag. I denne sangen spillet han et Wurlitzer elektrisk klaver, udover at spille på basguitar. Den karakteriske "gøen" fra Wurlitzers bas-noder spiller en prominent rolle i sangen. Under liveoptrædner, brugte bandet et piano i stedet for et elektrisk klaver, og Freddie Mercury ville spille på det, mens Deacon ville spille på sin basguitar.

Musikvideoen, der er instrueret af Bruce Gowers, viser bandet i en stor balsal, omgivet af over tusinde levende lys, heriblandt en kæmpe stor lysekrone der hænger fra loftet. Videoen blev filmet i april 1976. May har senere nævnt, at videoen blev skudt under en meget ubehagelig hedebølge og at balsalen som de filmede i, ikke havde aircondition. Man ser også at Deacon spiller på et piano, selvom han spiller elektrisk klaver på album-versionen. 

The Supernaturals lavede et cover af sangen i 1998, som en B-side til deres single "Everest". Straight No Chaser, en amerikansk a cappella gruppe, lavede også en cover af sangen til deres kompilationsalbum With a Twist fra 2010.

Sangen blev brugt i promoveringen for FX's tv-program Wilfred, såvel som i en Carnival Cruise-reklame.

Komposition 
Sangen var komponeret af John Deacon med en meter af 4/4 (12/8), med en bar i 6/4 i omkvædet, og en tone i C-dur (a-mol).

Albummet A Night at the Opera indeholder mange forskellige musikstile, heriblandt denne tre-minutters ballade-popsang.. Meget unormalt for genren, er der ikke en sektion der optræder mere end to gange. På den anden side, med hensyn til fraser og målinger, finder man mange gentagelser eller varianter. Denne form er cyklisk og meget magen til den form der er brugt i "Spread Your Wings" fra 1977. En anden lighed mellem de to sangen, er manglen på reel modulation. Arrangementet indeholder en 3- og 4-dels vokal og guitarharmoni (ingen rytmeguitar), bas (melodisk tilgang), trommer og elektrisk klaver. Det er den anden sang Deacon har skrevet der blev indspillet og den første til at blive udgivet som single. Mercurys vokal indeholder megen "special effects".

Queen om sangen 
Bandet svarede på et spørgsmål fra Tom Browne, den 24. december 1977 i et direkte BBC Radio One-interview, omhandlende Deacons kontrol over klaveret til indspilningen.

Personale
 John Deacon – Wurlitzer elektrisk klaver, bas guitar
 Brian May – guitar
 Freddie Mercury – Forsanger og kor
 Roger Taylor – trommer

Referencer 

Queen-sange
Rocksange
Sange fra 1976
Singler fra 1976
Toyota iQ

Toyota iQ er en bybil fra Toyota Motor Corporation der første gang blev vist for for offentligheden på Geneva Auto Show i marts 2008, mens salget i Japan begyndte i oktober 2008 og i Europa i januar 2009.  Produktionen begyndte efter at der var blevet vist en konceptbil på Frankfurt Auto Show i 2007. En Nordamerikansk udgave af bilen markedsføres under mærket Scion som Scion iQ, det blev lanceret på det amerikanske marked i oktober 2011 begyndende i USAs vestkyststater og Canada.

Navnet iQ er et akronym og initialer for intelligence quotient, hvilket minder om konkurrenten Smart Fortwo.  Ifølge Toyota står i for "individuality" "innovation" og "intelligence", mens Q står for "quality" og peger på at iQ er "cubic"-formet. Den blev udnævnt som Årets bil i Japan i 2008. Længden på bilen er i overensstemmelse for de japanske myndigheders regler for klassificering som Kei-Car (dvs. letkøretøj), men det er bredden og motorstørrelsen ikke og derfor er den klassificeret som en mikrobil.

iQ blev designet på Toyota European Design and Development (Toyota ED2) studio i Nice i Frankrig.

Aston Martin Cygnet 
Aston Martin Cygnet er en 3-dørs hatchback markedsført af Aston Martin fra 2011 som en genmærket variant af Toyota iQ.  Cygnet muliggør det for Aston Martin at leve op til EUs emissionsregulatativer, der træder i kraft fra 2012.

Kilder

Eksterne henvisninger 

 Official UK Toyota iQ site 
 Toyota IQ press release
 Gazoo Racing iQ 
 Official Aston Martin Cygnet site 

IQ
Forhjulstrukne biler
Mikrobiler
Biler introduceret i 2008
Biler fra 2000'erne
Biler fra 2010'erne
Scion
Askersunds kommun

Askersund kommune er en kommune beliggende ved den nordligste spids af søen Vättern i det svenske län Örebro län i landskapet Närke. Kommunens administrationsby er byen Askersund.

Byer 
Askersund kommune har 7 byer
indbyggere pr. 31. december 2005.

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.

Kommuner i Örebro län
Seven Drunken Nights

"Seven Drunken Nights" er en humoristisk folkesang. Den mest berømte indspilning er med det irske band The Dubliners. Sangen kendes også under navnet "Our Goodman".

Sangen (Child 274, Roud 114) handler om en fordrukken mand, der kommer hjem nat efter nat og finder nye beviser for sin kones elsker, men slår det hen efter sin kones mere og mere utroværdige forklaringer.

Sangen har syv vers, men ofte udelades de sidste to, da af nogen bliver opfattet som vulgære.

Historie 
Den kom oprindeligt til London som skillingsvise i 1760'erne under navnet "The Merry Cuckold and the Kind Wife". Den blev oversat til tysk og blev spredt til Ungarn og Skandinavien. Uden at kende ophavet til sangen tilføjede Francis James Child den i sin samling af folkeviser. Den blev også medtaget i skotske i 1770'erne værker i den tro at det var en skotsk sang. Selvom det er er en populær og velkendt sang optræder den kun i få skillingsviser fra 1800-tallet, hvilket er usædvanligt.

Den danske protestsanger Cæsar har lavet en sang med samme opbygning kaldet "Da Manden ind i Gården Kom".

The Dubliners 
The Dubliners indspillede en version af sangen på deres album A Drop of the Hard Stuff i 1967. Sangen nåede #7 på de engelske hitlister samme år og nåede #1 på de irske. De nationale radiostationer boykottede sangen pga. dens vulgære indhold, men Radio Caroline lækkede den og sikrede dens popularitet.

Tekst og historie 
Den første nat (oftest mandag) kommer fortællere hjem og ser en underlig hest ude foran sin dør:
As I went home on Monday night as drunk as drunk could be,
I saw a horse outside the door where my old horse should be.
Well, I called me wife and I said to her: "Will you kindly tell to me
Who owns that horse outside the door where my old horse should be?"

Hans kone fortæller ham at det blot er en so, som hendes mor har givet hende:
"Ah, you're drunk, you're drunk, you silly old fool, still you can not see
That's a lovely sow that me mother sent to me."

I hvert vers opdager fortælleren en 
I hvert vers fortælleren opdager en fejl i forklaringen, men synes tilfreds med at lade sagen hvile:
Well, it's many a day I've travelled a hundred miles or more,
But a saddle on a sow sure I never saw before.

De næste fire nætter involverer en kappe (et tæppe ifølge konen, hvorpå fortælleren bemærker at det har knapper), en pibe (en fløjte ifølge konen, men fyldt med tobak), to støvler (urtepotter ifølge konen, men med snørebånd) og et hoved i sengen. Konen fortæller her at det er en baby, hvorpå manden bemærker at han aldrig har set en baby med skæg. Hver ny ting er ifølge konen sendt fra hendes mor.

Referencer 

Folkeviser fra Irland
The Dubliners sange
Bethlehemskirken

Bethlehemskirken eller Betlehemskirken henviser til flere kirker:

 Bethlehemskirken (København) i København
 Betlehemskirken - Aarhus Metodistkirke
 Bethlehemskirken (Kerteminde-Dalby Valgmenighed) – i Dalby er filialkirke til valgmenighedskirken i Kerteminde
 Bethlehemskirken (Ubberup) – en valgmenighedskirke i Ubberup
Birgitte Levison

Gitel "Birgitte" Levison, født Neumann (18. juni 1832 i København, død 3. september 1916 på Frederiksberg) var en dansk maler.

Uddannelse 
Hendes forældre en fra udlandet indvandret jødisk skrædder, Neumann Pitschpatsch (1801 i Polen - 1853 i København) og Malka "Amalie" født Philip (1796-1880) fra Nakskov. Da hun havde lyst til tegning, sørgede Carolineskolens inspektrice, frøken Brandes, for, at hun fik tegne­undervisning af N.C. Kierkegaard. Senere lykkedes det hende at komme til at male under Wilhelm Marstrands vejledning i forening med nogle svenske damer, derpå vejledte G.F. Hetsch og Heinrich Hansen hende noget i perspektiv, og hun uddannede sig nu til genremaler; senere malede hun dog også en del portrætter.

Karriere 
I 1861 besøgte hun Paris, i 1862 havde hun et billede på verdensudstillingen i London, og da hendes søster var bosat der, solgte denne adskillige billeder for hende. Hun var i færd med selv at rejse til London, da hun i 1863, under et besøg i Nakskov, blev forlovet og året efter, den 12. april, gift i København med snedkermester Herman Hertz Levison (26. maj 1831 i Nakskov - 13. april 1891 i København), søn af snedkermester Hertz Levison og Marie Heidenheim. Senere levede hun i Nakskov indtil 1880, da familien flyttede til København, og vedblev at dyrke sin kunst, idet hun dels malede portrætter, dels genrebilleder. Tillige blev hun sysselsat sig med arbejder i dekorativ retning og fik i 1868 ved udstillingen i Nakskov en bronzemedalje "for smuk Dekorering af en Stol". I København har hun udstillet på Charlottenborg Forårsudstilling 1858-64 under sit pigenavn og fra 1864 som gift. Siden 1869 havde hun dog ikke arbejder på Charlottenborgudstillingen. I 1878 var kunstnerinden i Italien; året efter udgav Carl Andersen en børnebog, hvortil hun havde udført illustra­tionerne. Blandt hendes portrætter kan nævnes rabbineren Abraham Alexander Wolff. Hendes billeder findes i mange danske hjem og på flere af landets herregårde. 

Birgitte Levison udstillede desuden på Kvindernes Udstilling 1895; Raadhusudstillingen i København 1901; Danske jødiske Kunstnere, København 1908 og posthumt på Kvindelige Kunstneres retrospektive Udstilling i Købehavn 1920. 

Hun er begravet på Mosaisk Vestre Begravelsesplads.

Værker 
 Selvportræt (1858, Statens Museum for Kunst)
 En gammel kone, som spår i kaffegrums (udstillet 1860)
 Genrebillede (udstillet 1861, købt af Frederik VII)
 Parti fra Furesøen ved Næsseslottet
Portrætter:
 Portræt af Ellen Levy, 5 år (1855, tegning, Dansk Jødisk Museum)
 Portræt af kantor Julius Adolph Levy (1855, tegning, Dansk Jødisk Museum)
 Portræt af kantor Julius Adolph Levy (maleri, Dansk Jødisk Museum)
 Portræt af to børn (1863, Roskilde Museum)
 Portræt af lille barn (ca. 1870, Roskilde Museum)
 Overrabbiner Abraham Alexander Wolff
 Christian Ditlev Reventlow, efter fotografi (Brahetrolleborg)
Bogillustrationer:
 Carl Andersen: Børneliv i Billeder og Text, 1879. 
Hun er også repræsenteret i Den Kongelige Kobberstiksamling

Kilder

Eksterne henvisninger 
 

Malere fra Danmark
Jøder fra Danmark
Personer fra København
Danskere i 1800-tallet
Danskere i 1900-tallet
Portrætmalere
Hallsbergs kommun

Hallsberg kommune ligger i det svenske län Örebro län i landskapet Närke. Kommunens administrationsby er byen Hallsberg.

Byer 
Hallsberg kommune har seks byer.
Indbyggere pr. 31. december 2005.

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.

Kommuner i Örebro län
Helhedsløsningen (1963)

Helhedsløsningen i 1963 var et primært indkomstpolitisk initiativ. Den blev gennemført af Jens Otto Krags socialdemokratiske regering, der med snævrest mulige flertal i Folketinget gennemførte en række økonomiske indgreb, der skulle begrænse lønstigningstakten og forbrugernes købekraft for at styrke den danske konkurrenceevne overfor udlandet.

Baggrund 
Den kraftige vækst i produktionen og udbygningen af den offentlige sektor havde skabt en lønudvikling, som havde forringet konkurrenceevnen. I 1962 blev Det økonomiske råd oprettet med det formål at udpege de økonomiske problemer og fremsætte løsningsforslag herpå. Rådet foreslog i efteråret 1962, at staten skulle gribe ind i arbejdsmarkedets forhandlinger og forlænge alle gældende overenskomster uændret i et år.  Målsætningen var at sikre løn- og prisstabiliteten. Hermed blev der sat fokus på lønstruktur,omkostninger og inflation i den politisk-økonomiske debat.

Forliget 
Forliget blev indgået i foråret 1963 med medvirken fra regeringspartierne Socialdemokratiet og de radikale og bestod af 7 punkter:
 Forlængelse af gældende overenskomster i to år, dog med en mindre stigning til de lavest lønnede
 En stram ramme for lønstigningerne i den offentlige sektor
 En begrænsning af stigningerne i overførselsindkomsterne
 Pris- og avancestop
 Bunden (tvungen) opsparing 
samt to mindre punkter.
Helhedsløsningen var umiddelbart en succes for regeringen, som undgik uro på arbejdsmarkedet pga. fagbevægelsens tilslutning til indgrebet.

Referencer

Litteratur

Eksterne links 
 Det Økonomiske Råd i 1962 og Helhedsløsningen i 1963 Økonomiministeriet, December 1997

Danmarks økonomiske historie
Danmarks politik
Nanna Levison

Nanna Levison (4. september 1897 i Nakskov – 16. januar 1942 i Jægersborg Hegn) var en dansk maler.

Hun var datter af købmand Louis Levison og Johanne Sylvestra Thorsen. Hun var elev af H.A. Brendekilde 1915-18 og modtog Kunstakademiets stipendium 1926, og fik støtte fra De Bielkeske Legater 1929 og Carlsons Legat 1930, 1931 og 1932. I 1920'erne og 1930'erne var Levison på rejser til Tyskland, Tjekkoslovakiet, Frankrig og Italien. 1928 vandt hun Carlsons Præmie for et blomsterbillede.
 
I begyndelsen var hun stærkt præget af sin læremester Brendekildes naturalistiske stil, men senere tilegnede hun sig ekspressionismen og fik en kraftfuld malestil, hvor farven og lysvirkningen er overlegent og personligt behandlet. Hendes evne til at skildre børn med forståelse og sikkerhed blev i 1944 fremhævet af Mogens Krustrup.

Hun blev gift 27. november 1925 i København med maleren Søren Kristian Sørensen (10. februar 1885 i Hvidbjerg, Thyholm - 31. juli 1937 i København), søn af skrædder, husmand Laust Christian Sørensen og Christiane Jensen.

Hun er begravet på Søndermark Kirkegård.

Udstillinger 
 Charlottenborg Forårsudstilling 1924-37, 1939 (15 gange med 62 værker)
 Charlottenborg Efterårsudstilling 1922, 1928
 Septemberudstillingen 1919
 Helsingfors 1928
 Forum 1929
 Kvindelige Kunstneres Samfund 1930

Værker  
 Barnebillede (1926, Esbjerg Kunstmuseum)
 Dreng fra Anticoli (1927, Fuglsang Kunstmuseum)
 Blomsterbillede (1928, Carlsons Præmie)
 Blomsterbillede (1930, Fuglsang Kunstmuseum)
 Jakobs drøm (udstillet 1930)
 Tobias og englen (udstillet 1931)
 Huse i Agger (udstillet 1933)
 Portræt af Gerda (udstillet 1934)
 Interiør med figurer (udstillet 1936)
 Gade i Allinge (1937)

Kilder 
 

Danskere i 1900-tallet
Malere fra Danmark
Personer fra Nakskov
Blomstermalere
Indkomstpolitik

Indkomstpolitik er en betegnelse for statslig regulering af indkomstdannelsen i et samfund. Instrumenterne, der anvendes, består af en gruppe økonomisk politiske virkemidler, hvis målsætning er at dæmpe løn- og prisudviklingen for at styrke konkurrenceevnen overfor udlandet. Derfor er indgreb i overenskomsterne på arbejdsmarkedet et vigtigt indkomstpolitisk instrument. Især i perioder med stagflation har indkomstpolitik været et vigtigt element i den økonomiske politik.

Virkemidler 
Normalt er det regeringen, der fører indkomstpolitik, men i en del lande vil indgrebene i økonomien, afhængigt af indgrebets omfang, kræve en lovgivning, der skal vedtages i parlamentet. I sin "blideste" form kan indkomstpolitik blotbestå af henstillinger til arbejdsmarkedets parter; lidt mere vidtgående er udmeldingen af en maksimal lønstigning, og mest vidtgående er et lovindgreb.

Indkomstpolitik i Danmark 
I Danmark blev indkomstpolitikken først anvendt ved forliget om helhedsløsningen i 1963, hvor den socialdemokratiske regering med snævrest mulige flertal i Folketinget gennemførte en række økonomiske indgreb, der skulle begrænse lønstigningstakten og forbrugernes købekraft for at styrke den danske konkurrenceevne overfor udlandet. I 1970'erne, hvor stagflationsproblemet var særligt påtrængende, bl.a. pga. de to oliekriser, greb regeringerne ind i overenskomsterne i tre forhandlingsrunder i træk:1975, 1977 og 1979. Også den økonomiske genopretning i 1983-1988 under skiftende Poul Schlüter-regeringer havde indkomstpolitiske elementer. Sigtet hermed var især at begrænse virkningerne af de mange devalueringer i de foregående år. Siden 1985 har indkomstpolitik i Danmark kun været benyttet efter trepartsforhandlinger. Disse kan ses som en mild form for "permanent indkomstpolitik", hvor alle parter giver indrømmelser for at opnå et resultat.

Noter

Litteratur 
 
 
 
 

Offentlig økonomi
Politik efter type
Økonomisk politik
Mariane Stub

Mariane Frederikke Stub (døbt 11. marts 1790 i Holmens Kirke, død 2. september 1842 i Kalundborg) var en dansk malerinde og tegnerinde, søster til Christian Gottlieb Kratzenstein Stub.

Hun var datter af kaptajnløjtnant, senere kommandørkaptajn Otto Frederik Stub og Louise Elisabeth, født Kratzenstein. Hun var lam på begge ben fra barn af og måtte hele sit liv bruge krykker. Kærlighed til kunsten bragte hende i ældre alder til at kaste sig over maler­kunsten, og hun udstillede 1822-23 og 1826-30 på Charlottenborg Forårsudstilling nogle billeder, dels kopier, dels originale, mest religiøse og alvorlige emner. Hun malede også portrætter.

Til Den kgl. Malerisamling solgte hun i 1821 Kristus, der fristes af Djævlen. I 1840 solgte hun en del af sine studier og malerier ved auktion. Hendes talent kommer måske bedst frem i tegningerne, hvoraf en del findes i billedsamlingen på Det Kongelige Bibliotek. Sin sidste levetid til­bragte hun i Kalundborg, hvor hun døde ugift 1842. Hun er også begravet i denne by.

Hendes værker har siden været udstillet på Kvindernes Udstilling i København 1895 og på Kvindelige Kunstneres retrospektive Udstilling i samme by 1920.

Værker 
 Jacob Schnell (ca. 1810)
 Dennes hustru Charlotte Amalie f. Stub (ca. 1810)
 Kristus der fristes af Djævelen (udstillet på Akademiet 1821, købt af Den kgl. Malerisamling, brændt med Christiansborg 1884)
 Familiesorgen (udstillet 1823)
 Udsigt over Kalundborg (1824, tidligere i Johan Hansens samling)
 Kristus i Gethsemane (1826?, Aunsø Kirke)
 Et idealt hoved, forestillende dronning Dagmar (udstillet 1828)
 Et idealt hoved, forestillende dronning Bengerd (udstillet 1828)
 En bedende engel (udstillet 1829)
 Cand. chirurg. H.A. Hertz (1829, Medicinsk Museion)
 To småpiger ved et bord, den ene blæser en sæbeboble (udstillet 1830)
 Borgmester Johan Carl Ludvig Cederfeld de Simonsen
 Dennes 2. hustru Bertine Charlotte, f. Koefoed
 Grosserer H.C. Hellesen (ca. 1831)
 Dennes hustru Charlotte, f. Schnell (ca. 1831)
 Barneportræt af Carl Cederfeld de Simonsen (ca. 1840)
 Et idealt pigehoved (tegning, Sorø Kunstmuseum)
Tegninger i Det Kongelige Bibliotek

Kilder 
 

Malere fra Danmark
Danskere i 1800-tallet
Personer fra København
Gustav Goßler

Gustav-Ludwig Goßler (født 4. april 1879 i Hamborg, død 4. april 1940 smst.) var en tysk roer, som deltog i OL 1900 i Paris.

Ved OL stillede Goßler op i firer med styrmand og i otter for Germania Ruder Club, Hamburg. Firer med styrmand blev den mest kontroversielle i den olympiske historie, hvor der blev gennemført to finaler med firer med styrmand, som begge af IOC er erklæret som officielle og der derfor er dobbelte medaljevindere i konkurrencen. 

Germania-båden vandt sit heat i indledende runde, og besætningen bestod foruden Gustav Goßler af hans brødre Oskar og Carl Goßler (styrmand) samt Waldemar Tietgens og Walther Katzenstein. De kom i den anden finale sammen med de to øvrige heatvindere, en hollandsk båd fra Minerva, Amsterdam, og endnu en tysk båd fra Ludwigshafen. Her var Germania-båden klart hurtigst og vandt med fire sekunder ned til Minerva-båden, mens båden fra Ludwigshafen var yderligere to sekunder bagud.

Fire af roerne fra fireren, heriblandt Oskar og Gustav Goßler, var også med i otteren. Båden blev sidst i indledende heat, men kom ikke desto mindre i finalen, hvor de igen sluttede sidst.

Gustav Goßler blev senere forretningsmand.

Referencer

Eksterne henvisninger 

Roere fra Tyskland
Personer fra Hamborg
Tyskere i 1800-tallet
Tyskere i 1900-tallet
Deltagere for Tyskland ved sommer-OL 1900
Olympiske mestre fra Tyskland
Oskar Goßler

Carl Oscar (Oskar) Goßler (født 26. juni 1875 i Hamborg, død 15. februar 1953 smst.) var en tysk roer, som deltog i OL 1900 i Paris.

Ved OL stillede Goßler op i firer med styrmand og i otter for Germania Ruder Club, Hamburg. Firer med styrmand blev den mest kontroversielle i den olympiske historie, hvor der blev gennemført to finaler med firer med styrmand, som begge af IOC er erklæret som officielle og der derfor er dobbelte medaljevindere i konkurrencen. 

Germania-båden vandt sit heat i indledende runde, og besætningen bestod foruden Oskar Goßler af hans brødre Gustav og Carl Goßler (styrmand) samt Waldemar Tietgens og Walther Katzenstein. De kom i den anden finale sammen med de to øvrige heatvindere, en hollandsk båd fra Minerva, Amsterdam, og endnu en tysk båd fra Ludwigshafen. Her var Germania-båden klart hurtigst og vandt med fire sekunder ned til Minerva-båden, mens båden fra Ludwigshafen var yderligere to sekunder bagud.

Fire af roerne fra fireren, heriblandt Oskar og Gustav Goßler, var også med i otteren. Båden blev sidst i indledende heat, men kom ikke desto mindre i finalen, hvor de igen sluttede sidst.

Oskar Goßler blev senere forretningsmand og var blandt andet medejer af firmaet Goßler und Howaldt und John Monnington. Desuden grundlagde han Goßler Glasgespinst Fabrik GmbH. Han var endvidere sekretær i det tyske roforbund nogle år.

Referencer

Eksterne henvisninger 

Roere fra Tyskland
Personer fra Hamborg
Tyskere i 1800-tallet
Tyskere i 1900-tallet
Deltagere for Tyskland ved sommer-OL 1900
Olympiske mestre fra Tyskland
Walther Katzenstein

Walther Katzenstein (født 8. oktober 1878 i Lissabon, død 9. september 1929) var en tysk roer, som deltog i OL 1900 i Paris.

Ved OL stillede Katzenstein op i firer med styrmand og i otter for Germania Ruder Club, Hamburg. Firer med styrmand blev den mest kontroversielle i den olympiske historie, hvor der blev gennemført to finaler med firer med styrmand, som begge af IOC er erklæret som officielle og der derfor er dobbelte medaljevindere i konkurrencen. 

Germania-båden vandt sit heat i indledende runde, og besætningen bestod foruden Katzenstein af Waldemar Tietgens samt brødrene Oskar, Gustav og Carl Goßler (styrmand). De kom i den anden finale sammen med de to øvrige heatvindere, en hollandsk båd fra Minerva, Amsterdam, og endnu en tysk båd fra Ludwigshafen. Her var Germania-båden klart hurtigst og vandt med fire sekunder ned til Minerva-båden, mens båden fra Ludwigshafen var yderligere to sekunder bagud.

Fire af roerne fra fireren, heriblandt Katzenstein, var også med i otteren, hvor også Walters bror, Edgar Katzenstein deltog. Båden blev sidst i indledende heat, men kom ikke desto mindre i finalen, hvor de igen sluttede sidst.

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1900
Olympiske mestre fra Tyskland